**Aiškinamasis raštas**

### PRIE SAVIVALDYBĖS TARYBOS SPRENDIMO „DĖL STEBĖTOJŲ TARYBŲ NARIŲ ATŠAUKIMO IR NAUJŲ STEBĖTOJŲ TARYBŲ NARIŲ RINKIMO“ PROJEKTO

 **Sprendimo projekto esmė, tikslai ir uždaviniai** – pavesti Klaipėdos miesto savivaldybės administracijos direktoriui, savivaldybei nuosavybės teise priklausančių akcijų valdytojui, įgalioti savo atstovą balsuoti bendrovių visuotiniame akcininkų susirinkime atšaukti bendrovių stebėtojų tarybų narius ir išrinkti naujus stebėtojų tarybų narius.

**Projekto rengimo priežastys ir kuo remiantis parengtas sprendimo projektas.**

Klaipėdos miesto savivaldybės taryba 2011 m. balandžio 28 d. sprendimu Nr. T2-130 (pakeistas Klaipėdos miesto savivaldybės tarybos 2011 m. gegužės 26 d. sprendimu Nr. T2-164) pavedė Savivaldybės administracijos direktoriui AB „Klaipėdos energija“ ir UAB „Klaipėdos autobusų parkas“ stebėtojų tarybos nariais išrinkti Savivaldybės tarybos narius.

AB „Klaipėdos energija“ stebėtojų tarybą sudaro 7 nariai. Savivaldybės deleguoti stebėtojų tarybos nariai: B. Petrauskas, S. Budinas, R. Bražinskas, V. Karmanov, I. Romanovas. UAB „Klaipėdos autobusų parkas“ stebėtojų tarybą sudaro 3 nariai: R. Taraškevičius, R. Bražinskas, I. Rozova.

R. Bražinskas atsistatydino iš Klaipėdos miesto savivaldybės tarybos narių, todėl siūloma atšaukti R. Bražinską iš AB „Klaipėdos energija“ ir UAB „Klaipėdos autobusų parkas“ stebėtojų tarybos narių ir deleguoti naują narį.

I Rozova išrinkta Lietuvos Respublikos Seimo nare, todėl siūloma atšaukti iš UAB „Klaipėdos autobusų parkas“ stebėtojų tarybos narių ir deleguoti naują narį į UAB „Klaipėdos autobusų parkas“ stebėtojų tarybą.

**Kokių rezultatų laukiama.**

Bus pakeistos AB „Klaipėdos energija“ ir UAB „Klaipėdos autobusų parkas“ stebėtojų tarybos.

**Sprendimo projekto rengimo metu gauti specialistų vertinimai.** Negauta

**Išlaidų sąmatos, skaičiavimai, reikalingi pagrindimai ir paaiškinimai.** Nėra

**Lėšų poreikis sprendimo įgyvendinimui.** Sprendimui įgyvendinti savivaldybės biudžeto lėšos nenumatomos.

**Galimos teigiamos ar neigiamos sprendimo priėmimo pasekmės.** Teigiamos sprendimo pasekmės – bus pakeisti bendrovių stebėtojų tarybos nariai. Neigiamų pasekmių nenumatoma.

Turto skyriaus vedėja Genovaitė Paulikienė